Maudhui: Mkufunzi wa Gunners Mikel Arteta alisema kwamba amefeli kuelewana na kiungo huyo mchezeshaji wa Ujerumani na kwamba kuwachwa kwake nje  ni uamuzi wa timu. 

Hatahivyo baadhi ya mashabiki wa Arsenal wamesema kwamba kuwachwa kwake nje kunatokana na matamshi yake kuhusu mateso wanayopitia Waislamu wa kabila la Uighurs nchini China.

Katika taarifa yake katika mtandao wa kijamii siku ya Jumatano , Ozil mwenye umri wa miaka 32 aliandika: 

''Nitaendelea kuifanya mazoezi na kutumia sauti yangu dhidi ya ukiukaji wa haki za kibinadamu ili kutetea haki''.

Je ni nini kilichosababisha matamshi hayo ya China?

kilichotokea

Mwaka 2018, uchunguzi wa BBC ulibaini  kwamba takriban watu milioni moja wengi wao kutoka katika jamii ya Uighurs walio Waislamu nchini China walidaiwa kukamatwa na kuzuiwa bila kushtakiwa katika jela kubwa. 

Disemba iliopita Ozil, ambaye ni Muislamu , alitoa chapisho katika mtandao wa kijamii akiwaita watu wa jamii ya Uighurs mashujaa ambao wanakataa kushtakiwahuku akiikosoa China na Waislamu walionyamaza. 

Arsenal ilijiondoa kutokana na matamshi ya Ozil ikisema klabu hiyo haingilii masuala ya kisiasa.

China mara kwa mara imekataa kuwatesa watu wa jamii ya Uighurs  nchini humo `na kusema kwamba wanasomeshwa katika vyuo tofauti ili kukabiliana na misimamo mikali ya kidini miongoni mwao.

Baada ya chapisho hilo , Ozil aliondolewa katika video ya pro Evolution soccer 2020 na mechi ya Arsenal dhidi ya Man City ikaondolewa katika matangazo ya moja kwa moja ya chombo cha habari cha CCTV.

Msemaji wa waziri wa masuala ya kigeni nchini China alisema kwamba Ozil amedanganywa na habari bandia hatua iliomfanya kutoa matamshi hayo.

Je ameichezea Arsenal tangu matamshi hayo ya kwanza?

Mesut Ozil

Ozil  alichapisha picha hii katika mtandao wa kijamii wiki iliopita. 

Ozil alikuwa amewachwa nje na mkufunzi aliyeondoka Unai Emery  kabla ya kurudi katika ,kikosi hicho chini ya ukufunzi wa kaimu meneja Freddie Ljungberg mwanzo wa mwezi Disemba 2019.

Baada ya kuajiriwa kwa Arteta kuwa mkufunzi wa kudumu baadaye...\nMaudhui yaliyotangulia yanaweza kufupishwa kama ifuatavyo:
Kiungo huyo wa kati alyewahi kushinda kombe la dunia Mesut Ozil amewachwa nje ya kikosi cha ligi ya Premia  na kile cha kombe la Yuropa  na kusema kwamba utiifu ni vigumu kuupata siku hizi.